Thomas Francis Kennedy

**Thomas Francis Kennedy** (født 23. mars 1858 i Plymouth Meeting i Pennsylvania i USA, død 28. august 1917 i Roma) var amerikansk katolsk biskop. Han var rektor for Pontifical North American College i Roma fra 1901 til 1917.
## Liv og virke
### Bakgrunn
Thomas Kennedy ble født i Conshohocken ved Plymouth Meeting i Pennsylvania. Hans far Patrick var arbeider.  Han ble utdannet ved en lokal offentlig skole, *St. Matthew's School* og *Treemont Seminary*. Kennedy ble lærer ved *St. Matthew's High School* i en alder av 17 år og ble senere rektor. Han begynte på St. Charles Borromeo Seminary for prestedtudiert, og fortsatte i Roma ved Pontifical North American College.

### Prest
Kennedy ble presteviet i Roma for erkebispedømmet Philadelphia den 24. juli 1887 av kardinal Lucido Parocchi, Romas generalvikar. Etter at han kom tilbake til Pennsylvania, begynte Kennedy på fakultetet for *St. Charles Borromeo Seminary*. Han ble utnevnt til rektor ved *Pontifical North American College* den 14. juni 1901.

### Titulærbiskop
Pave Pius X utnevnte ham til titulærbiskop av *Hadrianopolis in Honoriade* den 16. desember 1907. Han ble bispeviet av kardinal Girolamo Maria Gotti O.C.D., prefekten for Kongregasjonen for troens utbredelse, den 29. desember 1907. de viktigste medkonsekratorene var erkebiskop Patrick Riordan fra San Francisco og biskop William Giles, Rektor ved English College i Roma.

**Portretter:** I mai 1907, mens han malte sitt første portrett av pave Pius X, fullførte den sveitsiskfødte amerikanske kunstneren Adolfo Müller-Ury det første av to portretter av biskop Kennedy som han var blitt venn med. Dette ovale portrettet i bystelengde, beskrevet av New York Evening Mail som «varmt farget og attraktivt», ble utstilt i januar og februar 1908 på Knoedler's Gallery i New York, The Corcoran Gallery i Washington D.C., og i Philadelphia, før det synes å ha blitt sendt til Kennedys to søstre, Theresa og Margaret, som tilsynes senere ga det til *St. Charles Borromeo Seminary* i Overbrook i Pennsylvania, der det ble hengt opp utenfor Eakins-rommet. 

Müller-Urys andre og meget større halvlange stående portrett av Kennedy ble utført i 1911 da han var i Roma og malte pave Pius X igjen (som han presenterte for Catholic University of America i Washington, D.C.) og dom havnet på North American College i Romas  *Graduate House*.
### Titulærerkebiskop
Kennedy ble gitt den personlige tittel erkebiskop av pave Benedikt XV den 17. juni 1915. Samtidig ble hans titulærsete endret til *Seleucia im Isauria*. 

Han døde i Roma den 28. august 1917, 59 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Girolamo Maria Gotti, O.C.D. (1834-1916) *1892
* Biskop *Thomas Francis Kennedy* (1858-1917) *1907

## Referanser